1. **Να σχολιάσετε το παρακάτω απόσπασμα ώστε να συνδέσετε τις ιδέες που περιέχει με την ιδιότητα του πολίτη και με τη δημοκρατία.**

**«Το ιδανικό του σύγχρονου πολίτη, σύμφωνα με τη Martha Nussbaum, συνδέεται άμεσα με την καλλιέργεια της ανθρώπινης ύπαρξης για την οποία είναι απαραίτητη η ανάπτυξη ορισμένων ικανοτήτων. Η σημαντικότερη από αυτές είναι η ικανότητα της κριτικής εξέτασης του ίδιου του εαυτού, κάτι που για το Σωκράτη ταυτιζόταν με το *γνώθι σ’ αυτόν*».**

1. Ως αυριανοί εκπαιδευτικοί, **ποιες αξίες και ποιες αρχές της δημοκρατίας** θεωρείτε ότι είναι οι πιο σημαντικές για να τις διδάξετε στα παιδιά του σχολείου σας; Με ποιο τρόπο θα το κάνατε, δηλαδή **μέσα από τι είδους δραστηριότητες ή καθημερινές πρακτικές, στάσεις ή συμπεριφορές στη σχολική κοινότητα**; Αναπτύξετε τις σκέψεις σας με επιχειρήματα δίνοντας ταυτόχρονα και ορισμένα παραδείγματα.
2. Μια προϋπόθεση για να προάγει το σχολείο τις δημοκρατικές αξίες είναι ο εκπαιδευτικός να μπορεί **«Να υιοθετεί έναν πολιτικό επαγγελματισμό (civic professionalism) που να υπερασπίζεται τις δημοκρατικές αξίες στην πραγματική ζωή».**

 **Καταρχάς, περιγράψτε τα χαρακτηριστικά που πρέπει να έχει ο εκπαιδευτικός που υιοθετεί τον πολιτικό επαγγελματισμό** και κάντε μια κριτική αξιολόγηση για το αν είναι δυνατόν να υπάρξει ένας τέτοιος εκπαιδευτικός (ποιες είναι οι δυσκολίες και τα εμπόδια, υποκειμενικά και αντικειμενικά).

 **Στη συνέχεια, ως εκπαιδευτικός που δραστηριοποιείται στο σχολείο, καλείστε να δώσετε με λεπτομέρειες ένα παράδειγμα, όπου να φαίνεται ότι υιοθετείτε και προάγετε μέσα από τις πράξεις σας και τη συνεργασία σας με τους άλλους, το δημοκρατικό πνεύμα και τις δημοκρατικές αρχές και αξίες.**

1. Ποια θεωρείτε ότι είναι **τα πιο σημαντικά προβλήματα μιας δημοκρατικής κοινωνίας**, στην επίλυση των οποίων θα μπορούσαν **οι πολίτες να συμβάλουν μέσα από τις καθημερινές πρακτικές τους**; Αναφέρατε παραδείγματα από τις πρακτικές που θα μπορούσαν να ακολουθήσουν οι πολίτες, μέσα από τις οποίες θα συνέβαλαν στην επίλυση κοινωνικών προβλημάτων.
2. **Ποιες δημοκρατικές αξίες πιστεύετε ότι θα μπορούσε να προάγει το δημοκρατικό σχολείο στη χώρα μας και ποιες όχι; Ποιες θεωρείτε ότι είναι πιο δύσκολο να προάγει και για ποιους λόγους; Δικαιολογήστε την απάντησή σας με επιχειρήματα και στηρίξτε την με παραδείγματα.**